Mielocito basófilo
Mielocito eosinófilo
Mielocito neutrófilo
Hematopoese.
Un **mielocito** é unha célula xove da serie granulocítica, que se encontra normalmente na medula ósea, pero pode encontrarse no sangue circulante por causa de certas enfermidades.

Estrutura
---------

Os mielocitos derivan de promielocitos. Os promielocitos tardíos diversifícanse en tres tipos de mielocitos con gránulos específicos (neutrófilos, eosinófilos e basófilos), que darán lugar aos distintos tipos de granulocitos.

Os mielocitos neutrófilos son os máis numerosos. Son de menor tamaño que os promielocitos e con cromatina máis condensada e menos aparato de Golgi. A súa diferenza principal é que conteñen un novo tipo de gránulos citoplasmáticos (ademais dos azurófilos que xa estaban presentes nos promielocitos), menos densos e alongados orixinados na cara convexa do aparato de Golgi. Estes gránulos novos conteñen fosfatase alcalina e proteínas antibacterianas. Os gránulos azurófilos teñen encimas similares aos dos lisosomas primarios. Despois de varias divisións mitóticas, diminúe o número de mitocondrias e o núcleo, inicialmente sen indentacións, vaise facendo profundamente escotado, e a célula convértese nun metamielocito. Estes metamielocitos orixinarán os granulocitos neutrófilos de núcleo segmentado en varios lobos unidos por porcións moi delgadas.

O mielocito eosinófilo presenta grumos de cromatina periféricos no núcleo. Os seus gránulos específicos son máis grandes e eosinófilos que o citoplasma e conteñen peroxidase. Cando maduran a metamielocitos o núcleo estrangúlase e estes orixinan granulocitos eosinófilos de núcleo xeralmenrte bilobado.

Os mielocitos basófilos son os menos numerosos. Teñen un núcleo máis pálido que o doutros mielocitos e uns poucos gránulos específicos no citoplasma metacromáticos e de tamaño variable. O núcleo estrangúlase cando se converten en metamielocitos. Finalmente estes últimos orixinan granulocitos basófilos ten dous ou tres lobos.

Desenvolvemento
---------------

Os mielocitos derivan dos promielocitose dan lugar aos metamielocitos.

Notas
-----

1. ↑  Imaxe de Histoloxía:01809loa de Vaughan, Deborah (2002). *A Learning System in Histology: CD-ROM and Guide*. Oxford University Press. ISBN 978-0195151732.
2. ↑  Imaxe de Histoloxía:01810loa de Vaughan, Deborah (2002). *A Learning System in Histology: CD-ROM and Guide*. Oxford University Press. ISBN 978-0195151732.
3. ↑  Imaxe de Histoloxía:01804loa de Vaughan, Deborah (2002). *A Learning System in Histology: CD-ROM and Guide*. Oxford University Press. ISBN 978-0195151732.
4. 1 2 3  Don W. Fawcett.. Tratado de Histología. 11ª edición. Interamericana-McGraw Hill. Páxinas 250-254. ISBN 84-7605-361-4

Véxase tamén
------------

### Ligazóns externas

* Neutrophilic Myelocyte[*Ligazón morta*] Presented by the University of Virginia
* Eosinophilic Myelocyte[*Ligazón morta*] Presented by the University of Virginia
* Basophilic Myelocyte[*Ligazón morta*] Presented by the University of Virginia
* Image at queensu.caArquivado 27 de agosto de 2007 en Wayback Machine.

|  |  |
| --- | --- |
| Control de autoridades | 
* Wd: Q3270846
* BRE: 2211735
* EBID: ID
* JSTOR: myeloid-cells
* MAG: 2779063516

 |

|  |  |
| --- | --- |
| Identificadores | 
* FMA: 83525

 |